కాబూల్/జెడ్డా, ఫిబ్రవరి 7: ఆఫ్ఘనిస్థాన్ సుప్రీంకోర్టు ప్రాంగణంలో మంగళవారం జరిగిన ఆత్మాహుతి దాడిలో 20 మంది ఉద్యోగులు దుర్మరణం పాలయ్యారు. మరో 41 మంది తీవ్రంగా గాయపడ్డారు. ఉద్యోగులు విధులు ముగించుకొని ఇళ్లకు వెళ్లేందుకు కోర్టు ప్రాంగణంలోని పార్కింగ్ ప్రదేశంలో నిలిపి ఉంచిన బస్సులోకి ఎక్కుతుండగా ఆత్మాహుతి సభ్యుడు తనను తాను పేల్చేసుకున్నాడు. పేలుడు తీవ్రతకు బస్సు తునాతునకలైంది. మృతదేహాలు కొన్ని మీటర్ల వరకూ ఎగిరిపడ్డాయి. పేలుడు జరిగిన ప్రదేశం కాబూల్ అంతర్జాతీయ విమానాశ్రయం- అమెరికా రాయబార కార్యాలయం ప్రధాన రహదారికి ఆనుకుని ఉండటంతో.. భద్రతా బలగాలు అప్రమత్తమయ్యాయి. కాగా, సౌదీ అరేబియాలో ముస్లింల పవిత్ర మక్కా మసీదులోని ‘కాబా’ సమీపంలో మానసిక సమస్యలతో బాధపడుతున్న ఓ వ్యక్తి ఒంటిపై పెట్రోల్ పోసుకుని నిప్పంటించుకొని ఆత్మహత్యా యత్నానికి పాల్పడ్డాడు. యాత్రికులు, భద్రతా సిబ్బంది తక్షణమే మంటలను ఆర్పేయడంతో ప్రాణాలతో బయటపడ్డాడు. ఆ వ్యక్తిని సౌదీ జాతీయుడిగా అధికారులు గుర్తించారు.
kabool/jedda, fibravari 7: afghanistan supreenkortu praamganamlo mangalavaaram jarigina aatmaahuti daadilo 20 mandi udyogulu durmaranam palayyaru. maro 41 mandi teevramgaa gayapaddaru. udyogulu vidhulu muginchukoni illaku vellenduku kortu praamganamlooni parking pradesamlo nilipi unchina bassuloki ekkutundagaa aatmaahuti sabhyudu tananu taanu pelchesukunnadu. peludu teevrataku bassu tunaatunakalaindi. mrutadehaalu konni meaterla varakuu egiripaddaayi. peludu jarigina pradesam kabool antarjaatiiya vimaanaasrayam- america rayabara kaaryaalayam pradhaana rahadaariki aanukuni undatamtho.. bhadrata balagaalu apramattamayyaayi. kaga, soudi arabialo muslimla pavitra makka maseedulooni ‘kaba’ sameepamlo maanasika samasyalatho baadhapadutunna oo vyakti ontipai petrol posukuni nippantinchukoni aatmahatya yatnaaniki palpaddadu. yaatrikulu, bhadrata sibbandi takshaname mantalanu aarpeyadamtho praanaalatoe bayatapaddadu. aa vyaktini soudi jaateeyudigaa adhikaarulu gurtinchaaru.